****

**Muzej Srema**

Organizuje

**PRVU MEĐUNARODNU IZLOŽBU ,,MINIJATURE SIRMIJUMA”**

Muzeja Srema, Vuka Karadžića 3, Sremska Mitrovica 22000, Republika Srbija

 Sremska Mirovica je jedan od najstarijih gradova u Evropi. Najpoznatiji istoričar IV veka, Amijan Marcelin, nazvao je Sirmijum „Slavnom i mnogoljudnom majkom gradova”. Sirmijum, antički grad sa bogatom istorijom je bio vojni, politički, administrativni kao i kulturno-umetnički centar Panonije. Izuzetne zbirke skulptura, fresaka, mozaika, keramike, nakita kao i bogata numizmatička zbirka svrstava Muzej Srema među najznačajnije evropske muzeje. Koncept izložbe ima za cilj okupljanje umetnika iz zemlje i inostranstva radi oživljavanja duhovnh i kuturno-civilizacijskih tekovina antičkog Sirmijuma u svim svojim slojevitostima i raznovrsnostima izraza. Raznolikost i otvorenost kao glavna crta izložbe, ima zadatak da pridoda postojećoj umetničkoj riznici nova umetnička ostvarenja koja beleže današnjeg umetnika i današnje vreme.

Muzej Srema raspisao je konkurs za učešće na **PRVOJ MEĐUNARODNOJ IZLOŽBI ,,MINIJATURE SIRMIJUMA”**

* Konkurs je otvoren od **4. maja do 10. avgusta 2021. godine**
* Mesto održavanja izložbe je Muzej Srema, Vuka Karadžića 3, 22000 Sremska Mitrovica, Republika Srbija
* Svečano otvaranje izložbeje **1. oktobara do 1. novembra 2021 . godine**

Konkurs je namenjen za umetnike koji se profesionalno bave umetničkom delatnošću. Umetnici zadržavaju potpunu slobodu izbora teme i tehnike. Učesnici mogu da konkurišu sa najviše dva rada.

Izložbene kategorije:

**Crtež Slikarstvo Mozaik Skulptura**

**Propozicije izložbe:**

1. Za radove u **dvodimenzionalnoj formi** maksimalno dozvoljene dimenzije su **10 x 10 cm**. Ukoliko postoji paspartu ili ram, maksimalne dozvoljene dimenzije su **20 x 20 cm**.

2. Za **trodimenzionalne radove**, maksimalna dozvoljena dimenzija je **10 x 10 x 10 cm.** Sa postamentom, rad ne sme prelaziti dimenzije **20 x 20 x 20 cm.**

Prijava za konkurs sadrži: Popunjen prijavni formular, dostaviti kraću biografiju do 300 karaktera i fotografiju rada (u jpg formatu) poslati na e-mail adresu **konkursminijaturesirmijuma@outlook.com**

Autori čiji su radovi prošli selekciju plaćaju participaciju i potrebno je dostaviti dokaz o uplati prilikom slanja rada ili elektronski putem mejla. Prilikom dostavljanja radova neophodno je da se jasno naznače podaci o delu: Ime i prezime autora, naziv dela, dimenzije, godina nastanka. **Radove opremiti za izlaganje.**

**Participacija:**

* Domaći autori plaćaju participaciju u neto iznosu od 1.500,00 dinara. Uplate se vrše na tekući račun Muzeja Srema, broj: 840-108668-44, sa naznakom: uplata za participaciju na Prvoj međunarodnoj izložbi ,,Minijature Sirmijuma” u Muzeju Srema, Sremska Mitrovica.
* Za autore iz inostranih zemalja participacija, po prijavi, iznosi (neto) 50 EUR. Uplate se vrše na devizni račun /RS35840000000018679418, sa naznakom: uplata za participaciju na Prvoj međunarodnoj izložbi ,,Minijature Sirmijuma” u Muzeju Srema, Sremska Mitrovica.

**Kalendar izložbe:**

Rok za dostavu radova i propisane dokumentacije:  **4. maj - 10. avgust 2021. godine**

Obaveštenje o radovima koji su prošli selekciju za učešće na izložbi: **15. avgust 2021. godine**

Rok za dostavljanje radova u Muzej Srema je: **10. septembar 2021. godine**

Svečano otvaranje izložbe i dodela priznanja za najbolje radove: **1. oktobar 2021. godine**

Zatvaranje izložbe: **1. novembar 2021. godine**

**Organizacija izložbe:**

Muzej Srema kao organizator PRVE MEĐUNARODNE IZLOŽBE „MINIJATURE SIRMIJUMA“, imenuje Umetnički Savet i Umetnički Žiri koji će selektovati radove za učešće na izložbi i dodeliti priznanja za najbolja rešenja u svakoj tematskoj kategoriji. Svi učesnici će dobiti katalog izložbe.

Organizator izložbe: Muzej Srema, Vuka Karadžića 3, 22000 Sremska Mitrovica

Organizacioni tim izložbe: Ružica Španović, Jovana Trivunović, Aleksandar Sladojević

Tel. za sve informacije: +381 63 467821

 E-mail: **konkursminijaturesirmijuma@outlook.com**